als_Latn dik_Latn sag_Latn
Bylisi barazoi me Vllazninë në “shtëpi”, por duket se drejtuesit e klubit janë mërzitur jo pak me tendencat e gjyqtarëve, të cilat vazhdojnë të dëmtojnë haptazi skuadrën e tyre. Sipas drejtuesve ballshiotë, duket qartë tendenca ndaj Bylisit. Ballshiotët jo pak herë e kanë kontestuar arbitrimin, në shumë ndeshje të fazës së parë, por edhe më vonë. Disa penallti të mohuara në “shtëpi” dhe transfertë. Viti 2013 u mbyll me humbjen shumë të kontestuar në Kavajë, ku Jemini favorizoi haptazi Besën, madje la edhe me 10 lojtarë Bylisin. Por tencenca vazhdoi edhe më tej. Madje, sipas drejtuesve ballshiotë, gjithçka u duk me vendimin ndaj dy nigerianëve, Xhejms dhe Kehinde, të cilët edhe pse me kontrata të rregullta në Ballsh, iu dhanë skuadrës së Laçit. Ky ishte paralajmërimi, ndërsa më vonë kanë ardhur edhe të tjera. Fillimisht në Kukës, ndeshja ishte 0-0 dhe Bordon është rrëzuar në zonë. Por edhe në Ballsh, të shtunën e kaluar me Vllazninë, kur Mile fillimisht pengohet në zonë dhe në fund Bakiu, një 11-metërsh i pastër. “Duket qartë tendenca dhe dëmtimet që po na ndodhin javë pas jave. U duk sikur në Kavajë, vitin e shkuar mbaruan të këqijat ndaj Bylisit. Por, paralajmërimi u dha me lënien të lirë në mënyrë të padrejtë të Kehindes dhe Xhejmsit. Më pas edhe një penallti e mohuar në Kukës dhe skenari ndaj nesh vazhdon me gjykimin skandaloz në Ballsh, ku Mile pengohet në zonë dhe s’jepet faulla dhe më pas me Bakiun, një penallti, por që nuk na jepet. Imagjinoni, po sikur t’i kishim këto 4 pikë, apo dhe 2 pikët me Vllazninë, ku do të ishim?! Sepse kampionati po lëviz me 1 pikë”, janë shprehur të indinjuar drejtuesit ballshiotë.
Ballshiotët ndihen të vjedhur: Na kanë mohuar 4 pikë0
Share.
als_Latn als_Latn eng_Latn